Nova presentació literària a la Casa de Cultura
2025-07-24

Després de dies de gran activitat en els quals la Biblioteca Infantil ha rebut la visita de diferents cursos del Col·legi  La Nativitat de La Nostra Senyora, la Biblioteca d’Adults reprén les presentacions literàries. En esta ocasió, el protagonista serà el llibre Samanta viaja a Hawai, de Wesley Odiase. La presentació tindrà lloc el dijous 19 d’octubre, a les 19.00 hores, a la Sala d’Audiovisuals de la Casa de Cultura.

Editada per Punto Rojo Editorial, Samanta viaja a Hawai introduirà als lectors i a les lectores en la història de Samanta, una jove que vol aconseguir els seus objectius, sent un d’ells viatjar a Hawaii. En eixe trajecte aprendrà valors de la vida que mai hauria aprés en l’institut. Esta història intenta transmetre la positivitat de realitzar bons actes. Ho aconseguirà?

Wesley Philimon Odiase va nàixer en Hounslow, Londres (el Regne Unit) el 10 de maig de 2005 i, durant el seu període educatiu de primària, va rebre diversos premis atorgats per l’Ajuntament de Burjassot i pel CEIP Sant Joan de Ribera. Va ser guardonat amb un dels premis Sambori, amb el conte Samanta viaja a Hawai, que després va decidir expandir en el llibre que presentarà a la Casa de Cultura. Així mateix, AVIVA Burjassot li va atorgar un diploma per un microrelat en la campanya ‘Llegir és divertit’. Actualment, Wesley cursa els seus estudis en l’IES Vicent Andrés Estellés de Burjassot.